laion/Wikipedia-Exotic huggingface dataset:
מרכזי חוסן

מרכזי חוסן קהילתיים הם מרכזים שהוקמו בישראל ביישובים השוכנים סמוך לגבולות המדינה ומטרתם "לתת שירות מקצועי - ארגוני וטיפולי המאפשר לרשויות להיערך לספק מענה לפרט, למשפחה ולקהילה בשעת חירום/מצב מיוחד בעורף/שיגרת חירום ובמקביל לחזק את חוסנה בתקופת רגיעה". המרכזים הוקמו על ידי משרד הבריאות בשיתוף פעולה של הקואליציה הישראלית לטראומה עם הרשויות המקומיות ופועלים בכ-15 רשויות מקומיות. מרכזי החוסן הוקמו תחילה בשנת 2007 ביישובי ומועצות עוטף עזה, ובהמשך הוקמו במקומות נוספים כגון ביהודה ושומרון ועל גבול צפון ישראל. מרכזי החוסן תוקצבו בשנת 2024 בכ-29.6 מיליון שקלים. בפברואר 2024, הודיעה קרן אדמונד דה רוטשילד כי בכוונתה לממן הקמת 12 מרכזי חוסן נוספים בתוך מוסדות אקדמיים. מודל מרכזי החוסן פותח בישראל בשנת 2005. המודל, כולל היערכות למצבי חירום, פעילות בשעת החירום עצמה, וליווי תהליכי שיקום האוכלוסייה ומענה טיפולי רחב עם החזרה לשגרה. מרכזי החוסן מציעים ומפעילים תוכניות ואבחונים לזיהוי מצבי משבר אצל יחידים ומשפחות, ליווי טיפולי ותמיכה ריגשית, מפגשים קבוצתיים, תוכניות להדרכת הורים, פעילויות הסברה והפצת מידע, מערך של פעילים ומתנדבים קהילתיים לרבות צוותי חוסן יישוביים או שכונתיים, תוכניות לפיתוח מנהיגות קהילתית ורשתות תמיכה חברתיות ופעילויות בתחום הכלכלי והתעסוקתי. כיום פועלים מרכזי חוסן בשדרות, אשקלון, מועצה אזורית חוף אשקלון (בת הדר), מועצה אזורית אשכול, מועצה אזורית שער הנגב, מועצה אזורית שדות נגב, אופקים, ברמת הגולן, בגליל מזרחי והמערבי, מועצה אזורית מטה בנימין, בגוש עציון, בשומרון ובנגב עבור האוכלוסייה הבדואית. מרכז חוסן קהילתי, באתר כל זכות מסמך הבוחן את היקף פעילות מרכזי החוסן, אופן מימונם והפיקוח עליהם, מרכז המחקר והמידע של הכנסת, ספטמבר 2021. אורית מרלין רוזנצוייג בשיתוף קרייזי ליין, "חוסן הוא המצרך החשוב ביותר בחיים, לא משנה איפה אתה גר", באתר ynet, 3 במרץ 2024 נוהל הפעלת מרכזי חוסן, אגף לבריאות הנפש במשרד הבריאות, בתוקף משנת 2017 דו"ח מבקר המדינה אודות היערכות הרשויות המקומיות לטיפול בנפגעי חרדה בשעת חירום, מאי 2021, אתר מבקר המדינה דפנה איזברוך, ‏תקציב מרכזי החוסן יגדל, אך המרכזים בצפון לא יקבלו תוספת, באתר דבר העובדים בארץ ישראל, 7 בינואר 2024 ישי אלמקייס, ‏החזית הנפשית: 12 מרכזי חוסן יוקמו בהשקעה של מיליוני שקלים, בעיתון מקור ראשון, 8 בפברואר 2024 מרכזי חוסן - israeltraumacoalition.org, באתר הקואליציה הישראלית לטראומה, ‏8 באפריל 2023 מרכזי חוסן באתר משרד הרווחה מרכז חוסן אופקים באתר הרשות מרכז חוסן קהילתי, באתר כל זכות
האספה המחוקקת של מיזוראם

האספה המחוקקת של מיזוראם או מיזוראם וידאהן סבהה (באנגלית: Mizoram Legislative Assembly), היא הפרלמנט המדינתי של מיזוראם. באספה חברים 40 נציגים, הנבחרים ממחוזות בחירה. מיזוראם הוקמה על בסיס נפת הרי מיזו, שלא נכלל ברפורמות של חוק ממשלת הודו, 1919 וחוק ממשלת הודו, 1935 ובעיקרה נשלטה על ידי ראשי השבטים המקומיים. ב-1946 התקיימה ועדה של מנהיגי השבטים לצד אנשים אחרים באייזול שהחליטו על הקמת אספה נפתית לייצוג הנפה וצרכיה. בהודו העצמאית, כבהודו הבריטית נכללה נפת הרי מיזו באסאם, ותחת הודו העצמאית הוענקו לנפה שלושה נציגים באספה המחוקקת של אסאם בבחירות הראשונות לאחר העצמאות ב-1952. במקביל הוקמה לנפה גוף נבחר עצמי בשם מועצת נפת מיזו, שהוקמה אף היא ב-1952. מיזוראם הוקמה כטריטוריית איחוד ב-1972 במסגרת הארגון מחדש של מדינות צפון-מזרח הודו. הפרלמנט ההודי אישר בחוק את הקמת אספה מחוקקת לטריטוריה, והבחירות הראשונות נערכו ב-18 במאי 1972. האספה המחוקקת של הטריטוריה הייתה בת 33 חברים, מהם 3 ממונים על ידי נשיא הודו. ב-20 בפברואר 1987 הייתה מיזוראם למדינה בהודו. הבחירות הראשונות לאספה לאחר היותה למדינה נערכו במרץ אותה שנה. בעקבות הענקת מעמד מדינה הוגדלה האספה ל-40 חברים, כולם נבחרים. ההרכב הנוכחי של האספה המחוקקת של מיזוראם היא האספה המחוקקת ה-9, שנבחרה ב-2023. בהרכב שולטת תנועת אנשי זוראם, המחזיקה ב-27 מושבים. החזית הלאומית של מיזו (10), מפלגת העם ההודית (2), והקונגרס הלאומי ההודי (1) נמצאות באופוזיציה. האספה בוחרת את הנציג היחיד של מיזוראם ברג'יה סבהה. אתר האינטרנט הרשמי של האספה המחוקקת של מיזוראם (באנגלית) אתר האינטרנט הרשמי של קצין הבחירות הראשי של מיזוראם (באנגלית) Mizoram Election Results, Result University , Padmalaya Mahapatra and Lalngaihmawia Zote, Political Development im Mizoram: Focus om the Post-Accord Scenario, The Indian Journal of Political Science vol. 69, no. 3, 2008, עמ' 643–60‏, JSTOR 41856452 G. C. Malhotra, Mizoram Legislative Assembly, Cabinet Responsibility to Legislature: Motions of Confidence and No-confidence in Lok Sabha and State Legislatures, Lok Sabha Secretariat, 2004, עמ' 656, ISBN 978-81-200-0400-9 The formation of the district council in Mizo hills, Zonunmawia Anonymous, 1985 The government of the union territories (amendment) act, 1971
Eye in the Sky (שיר)

"Eye in the Sky" הוא שיר של להקת הרוק הבריטית The Alan Parsons Project, שיצא כסינגל מתוך אלבום האולפן השישי שלהם, Eye in the Sky, במאי 1982. השיר נכנס למצעד הבילבורד האמריקאי ב-3 ביולי והגיע למקום ה-3 באוקטובר 1982, למקום הראשון בקנדה ובספרד, ולמקום ה-6 בניו זילנד, ובכך הפך לשיר המצליח ביותר שלהם. הקטע האינסטרומנטלי שנקרא "Sirius" משתלב ב-"Eye in the Sky" בהקלטה המקורית. בשנת 2019 הקליט אלן פרסונס גרסה בקטלאנית, תחת הכותרת "Seré els teus ulls al camí" ("אני אהיה העיניים שלך בדרכים"), עבור התקליטור בעריכתו של La Marató de TV3, טלטון המוקדש לגיוס כספים לחקר מחלות חשוכות מרפא. בהקלטה המקורית, הקטע האינסטרומנטלי בן 1:54 הדקות שנקרא "Sirius" מקדים מיד את "Eye in the Sky". בגרסת הסינגל, "Eye in the Sky" מופיע בפני עצמו, עם "Sirius" ערוך. זו הייתה הגרסה שהושמעה בדרך כלל ברדיו פופ באותה תקופה. עם זאת, תחנות רוק ורוק קלאסי המבוססות על אלבומים כוללות כיום כמעט תמיד את הפתיח של "Sirius". אלן פרסונס - Fairlight CMI, הפקה, הנדסה, מלחין אריק וולפסון - פסנתר חשמלי, שירה, מלחין, מילים איאן בירנסון - גיטרות אקוסטיות וחשמליות דייוויד פייטון - גיטרה בס סטיוארט אליוט - תופים כריס ריינבו - קולות רקע מידע על היצירה "Eye in the Sky" באתר מיוזיק בריינז מידע על הסינגל "Eye in the Sky" באתר מיוזיק בריינז מילות השיר "Eye in the Sky" באתר Genius Steffen Hung, The Alan Parsons Project - Eye In The Sky, hitparade.ch People, Time, 2004-03. (באנגלית) Ryan ReedRyan Reed, Justin Hayward Captains Inaugural On the Blue Cruise: Review, Ultimate Classic Rock, ‏2019-03-04 (באנגלית) Gary Trust, Backwards Bullets: This Week In Charts 1982, Billboard, ‏2009-10-27 (באנגלית אמריקאית) Núria Sala, Noa, Alan Parsons i Víctor Manuel, al disc de La Marató - 15 nov 2019, El Punt Avui, ‏2024-03-11 (בקטלאנית) TV-3 celebra el 15º aniversario del 'Disc de la Marató' a lo grande, www.elperiodico.com, ‏2019-11-15 (בספרדית)
החזית הלאומית של מיזו

החזית הלאומית של מיזו (ידועה כ-MNF,‏(Mizo National Front)) היא מפלגה הפעילה במיזוראם. המפלגה החלה בתנועת מחאה בתקופת רעב בסוף שנות החמישים והפכה למחתרת בדלנית. ב-1986 חתמה התנועה על הסכם שלום עם ממשלת הודו והפכה לתנועה פוליטית לגיטימית. כיום המפלגה נמצאת באופוזיציה באספה המחוקקת של מיזוראם. החזית הלאומית של מיזו החלה את דרכה ב-1955 כחברת התרבות של מיזו, כאשר מיזוראם הייתה נפה באסאם. ב-1959 פקד רעב כבד את מיזוראם, שגרם לחברה להפוך ב-1960 לחזית הרעב הלאומית של מיזו (Mizo National Famine Front (MNFF)). ב-1961 הפכה החזית לתנועה לדרישת אוטונומיה לנפה, וב-22 באוקטובר 1961 הוקמה החזית הלאומית של מיזו, כשבראשה עומד לאלדנגה (אנ'). המפלגה התמודדה בבחירות לאספה המחוקקת של אסאם ב-1962 אך כשלה. ב-1963 פרשו נציגי המפלגה המנצחת, האיחוד של מיזו, מהאספה בדרישה למדינה נפרדת. התנועה ומנהיגיה כבר דיברו על עצמאות ופרישה מהודו. ב-1966 יצאה התנועה במרד נגד ממשלת הודו, שנמשך כשני עשורים. התנועה כבשה ב-28 בפברואר 1966 את שתי הערים העיקריות של החבל, אייזול ולונגלה (אנ') והציבו בה את דגלם, אך יצאו ממנה באותו היום. בנובמבר הוערך שהתנועה שולטת במרבית כפרי החבל. ב-1976 החל משא ומתן לשלום בין התנועה לממשלת הודו, וביולי 1976 הושג הסכם בין הצדדים, בו הכירה התנועה בריבונות הודו על מיזוראם וקיבלה את חוקת הודו. התקדמות זו נעצרה לאחר הבחירות ללוק סבהה ב-1977 שהביאו להעליית מפלגת הג'נטה לשלטון. ביוני 1986 חתמה התנועה על הסכם שלום מול ממשלת הודו, שהבטיח למיזוראם, שב-1972 הפכה לטריטוריית איחוד, מעמד של מדינה בהודו. מנהיג המפלגה לאלדנגה מונה לראש השרים בממשלת מעבר בתמיכת הקונגרס הלאומי ההודי, ולאחר שמיזוראם הפכה למדינה נפרדת בפברואר 1987 התקיימו בחירות לאספה המחוקקת של מיזוראם במרץ 1987, והמפלגה זכתה ברוב והקימה ממשלה. ממשלת החזית הלאומית הראשונה נפלה ב-1988 לאחר ששמונה חברי האספה המחוקקת מהמפלגה הסירו את תמיכתם ממנה, ובעקבות הבחירות שנערכו הייתה המפלגה באופוזיציה למפלגת הקונגרס הלאומי ההודי. ב-1998 המפלגה שבה לשלטון תחת מנהיג חדש, זורמתנגה (אנ'), שהחליף את לאלדנגה בראשות המפלגה לאחר מותו ב-1990. בבחירות אלו התמודדה המפלגה בקואליציה עם מפלגת הוועידה העממית של מיזוראם (אנ'). הקואליציה נפלה בדצמבר 1999 בעקבות הסכם בין הוועידה העממית לקונגרס הלאומי ההודי, והחזית הלאומית נותרה לבדה בשלטון. המפלגה איבדה את השלטון ב-2008 ושבה לאופוזיציה. ב-2018 שבה המפלגה לשלטון, אך ב-2023 הובסה בידי תנועת אנשי זוראם. מדיה וקבצים בנושא החזית הלאומית של מיזו בוויקישיתוף אתר האינטרנט הרשמי של החזית הלאומית של מיזו החזית הלאומית של מיזו, ברשת החברתית פייסבוק החזית הלאומית של מיזו, ברשת החברתית אקס (טוויטר) What is the Mizo National Front?, The Indian Express, ‏11 בדצמבר 2018 Arthur J. Dommen, Separatist Tendencies in Eastern India, Asian Survey vol. 7, no. 10, 1967, עמ' 726–39‏, JSTOR 2642421 Padmalaya Mahapatra and Lalngaihmawia Zote, Political Development im Mizoram: Focus om the Post-Accord Scenario, The Indian Journal of Political Science vol. 69, no. 3, 2008, עמ' 643–60‏, JSTOR 41856452
לי נקם ושילם

לי נקם ושילם: היישוב, השואה וקבוצת הנוקמים של אבא קובנר הוא ספר מאת ההיסטוריונית דינה פורת, אודות קבוצת "הנוקמים" - קבוצה של ניצולי השואה שבהנהגתו של אבא קובנר תכננה רצח המוני של אזרחי גרמניה אחרי מלחמת העולם השנייה, כנקמה על השואה. הספר זכה בפרס בהט לשנת 2018, ויצא לאור בשנת 2019 בהוצאת פרדס והוצאת הספרים של אוניברסיטת חיפה. זהו ספר המחקר הראשון בנושא. לספר שני חלקים עיקריים: חלק ראשון: הרעיון וההכנות, וחלק שני: הניסיון לבצע. חלק שלישי כולל, בין השאר, את רשימת חברי "הנוקמים" וקורת חייהם. הספר תורגם לאנגלית ויצא לאור בשנת 2022 בהוצאת אוניברסיטת סטנפורד, בשם "Nakam - The Holocaust Survivors Who Sought Full-Scale Revenge". במבוא לספר מספרת פורת על המניע לכתיבתו: לאחר שיצא לאור ספרה "מעבר לגשמי — פרשת חייו של אבא קובנר", פנה אליה יצחק אבידב בתלונה: "ספר עב כרס כתבת, ובו רק עמוד אחד על קבוצת הנוקמים שאבא ז"ל הנהיג ועמד בראשה. עמוד אחד על שנה שלמה!" פורת הבטיחה לו שתכתוב ספר על קבוצת הנוקמים, והיא מציינת: "ספר זה בא אפוא לקיים הבטחה להעלות על הכתב את קורותיה של קבוצת אנשים ונשים צעירים שהקדישו את כוחם ומרצם, והתכוונו להקריב גם את חייהם לו היה צורך בכך, כדי לנקום בגרמנים לאחר השואה. בנוסף למסמכים שבארכיונים ובידי חוקרים אחרים, נעזרה פורת בכתיבת הספר גם בראיונות עם 11 מחברי "הנוקמים" שנותרו בחיים בעת כתיבת הספר, בהם ויטקה קובנר, שמחה רותם, יוסף חרמץ ויצחק אבידב, ובמסמכים רבים שהציגו לה. פורת בחרה את כותר הספר, "לי נקם ושילם", מתוך ספר דברים, פרק ל"ב, פסוק ל"ה, וציינה ש"תכליתה של הכותרת לומר שהנקמה היא לא בידי אדם, אלא בידי שמים". לי נקם ושילם: היישוב, השואה וקבוצת הנוקמים של אבא קובנר - הספר במלואו באתר "כותר" עופר אדרת, רצינו לפגוע בכל הגרמנים: כך פעלו בחשאי 50 יהודים באירופה של אחרי המלחמה, באתר הארץ, 8 בנובמבר 2019 יעקב אחימאיר, "לי ניקם ושילם": למי שמורה הזכות לנקום?, באתר ישראל היום, 20 באפריל 2020 תום שגב, לי נקם ושילם | כך נרקמה ונכשלה התוכנית לרצוח המוני גרמנים כנקמה על השואה, באתר הארץ, 4 בפברואר 2020 חנינא פורת, לי נקם ושילם, באתר News1 מחלקה ראשונה, 2 בינואר 2020 חבצלת דמארי, מחתרת הנקמה בנאצים יוצאת לאור, באתר "ידיעות אחרונות", 10 במרץ 2019 יעקב לזר, ספר חדש: לי נקם ושילם, דינה פורת, כנס מדיה, 27 בנובמבר 2019 דן מירון, אפיזודה של ניהיליזם נאצל, באתר הארץ, 27 באפריל 2020 יחיעם וייץ, לא חיסלנו הרבה, לצערי, באתר הארץ, 27 באפריל 2020 לי נקם ושילם: היישוב, השואה וקבוצת הנוקמים של אבא קובנר, באתר פרדס הוצאה לאור Nakam - The Holocaust Survivors Who Sought Full-Scale Revenge, Stanford University Press דינה פורת, לי נקם ושילם, עמ' 11 שם, עמ' 12 עופר אדרת, רצינו לפגוע בכל הגרמנים: כך פעלו בחשאי 50 יהודים באירופה של אחרי המלחמה, באתר הארץ, 8 בנובמבר 2019 ערך זה הוא קצרמר בנושא ספרות ובנושא היסטוריה. אתם מוזמנים לתרום לוויקיפדיה ולהרחיב אותו.
מחלת פרייברג

מחלת פרייברג (באנגלית: Freiberg's Infraction/ או Freiberg's disease) היא מחלה בה יש הפרעה באספקת הדם לרקמה (נמק אווסקולרי) בעצמות המסרק (באנגלית: metatarsal bones) של כף הרגל. המחלה מתאפיינת בכאבים, נפיחות ונוקשות בקדמת כף הרגל (בגב כף הרגל ותחתית) עד לחוסר יכולת לדרוך על כף הרגל. המחלה איננה שכיחה. היא מופיעה לרוב בקרב נשים, בעיקר צעירות, ספורטאים ואלה עם אצבע שנייה בכף הרגל ארוכה במיוחד. בדרך כלל התופעות הן לאחר הליכה מרובה, עלייה במדרגות וריצה. רוב המקרים מופיעים במפרק המסרק השני והשלישי ובדרך כלל ברגל אחת בלבד. טווח הגילאים במחלה זו הוא בין גיל ההתבגרות לבין העשור השני לחיים. עם זאת, נודע בספרות הרפואית שהמחלה יכולה להופיע מגיל ילדות ועד זקנה. האבחון נעשה על ידי צילום רנטגן, MRI או אולטרה-סאונד (US). המחלה תוארה לראשונה על ידי אלפרד ה. פרייברג (Alfred H. Freiberg) בשנת 1914. הוא מצא שישה מקרים של נשים צעירות (רובן עד גיל 18) אשר התלוננו על כאב בכף הרגל באזור מפרק המסרק השני. הן צלעו וחשו אי נוחות כללית בכף הרגל. לכולן היו ממצאי רנטגן דומים: קריסה של משטח העצם במפרק המסרק השני. עצמות המסרק הן ארוכות וממוקמות בין עצמות שורש כף הרגל לבין עצמות הגלילים (עצמות אצבעות כף הרגל). לכל עצם מסרק שלושה חלקים ותפקידה הוא לתמוך במשקל הגוף וליצור בסיס יציב להליכה או ריצה. המחלה מתפתחת בדרך כלל בעצם המסרק השנייה אבל יכולה להופיע בכל עצם מסרק אחרת. הפתופיזיולוגיה לשחיקה של קצה העצם המעוגל (אפיפיזה) במפרק בין ראש המסרק לבסיס האצבע אינה ידועה, אך מחקרים מצביעים על שילוב של פגיעה בכלי הדם, נטייה גנטית וביומכניקה שונה. הפרעה באספקת הדם לראשי המסרקים גורמת לספיגה של עצם תת-סחוסית וקריסה קלה של מרכז קליפת העצם במפרק. בהמשך מתפתחים זיזים צדיים ותיכוניים סביב קליפת העצם השקועה. עם התפתחות המחלה העצם השקועה מתנתקת והופכת להיות גוף חופשי. בשלב האחרון, ראש העצם נעשה שטוח, הגוף החופשי לעיתים כבר נספג ומתפתחים שינויים ניווניים. הטיפול הראשוני הוא בדרך כלל מספר שבועות של מנוחה לכף הרגל. חימום או קירור כף הרגל, עיסוי ומתיחת החלק הקדמי של הרגל, דיקור ו us סביב הרקמות הרכות - כל אלה להגברת זרימת הדם במקום, להפחתת הכאבים ולהורדת נוקשות השרירים. שימוש בנעליים רחבות ובמדרסים עם הגבהה מתחת לעצמות המסרק להקלת העומס על המפרקים בבסיס האצבעות. תרגילי מתיחה וחיזוק של שרירי כף הרגל ושרירים אחוריים של השוק. תרופות להפחתת כאב ודלקת. במקרים נדירים תבוצע פעולה כירורגית. כרית כף הרגל אצבעות כף הרגל עצמות המסרק (כף הרגל) מדיה וקבצים בנושא מחלת פרייברג בוויקישיתוף אוסטאונקרוזיס - נמק אווסקולרי באתר בית החולים רפאל כאבים בכרית כף הרגל - ארגופלוס מחלת פיירברג - אתר פוטלבורטורי מדיקל - אתר הרופאים של ישראל TheMedical - אתר הרופאים של ישראל | נמק אווסקולרי בכף הרגל ובקרסול, באתר www.themedical.co.il כאבים בכריות כף הרגל | מחלת פרייברג | Freiberg's Disease, באתר עקב אכילס מחלת פיירברג\ footlab, באתר www.footlab.co מחלת פיירברג | אריאל אורתופדיה מתקדמת בע"מ, באתר Ariel Orthopedic, ‏2024-02-29
45 שנים

45 שנים (באנגלית: 45 Years) הוא סרט דרמה משפחתית בריטי משנת 2015, שביים אנדרו האיי, המבוסס על הסיפור הקצר "בארץ אחרת" של דייוויד קונסטנטין. שני השחקנים הראשיים, שרלוט רמפלינג וטום קורטני, המגלמים בסרט זוג נשוי, זכו בפרס דוב הזהב לשחקנית ולשחקן הטובים ביותר, ורמפלינג אף הייתה מועמדת על תפקידה לפרס אוסקר לשחקנית הטובה ביותר. קייט מרסר (שרלוט רמפלינג) ובעלה ג'ף (טום קורטני), זוג חשוך ילדים, עומדים לחגוג את יום הנישואין הארבעים וחמישה שלהם. כמה ימים לפני המסיבה מקבל ג'ף מכתב ובו הוא מתבשר שנמצאה גופתה של קטיה – שהייתה בת זוגו לפני שהכיר את קייט, ונהרגה בטיול לאיטליה כשנפלה מצוק לתוך קרחון – וככל הנראה השתמרה בשלמותה, בגלל שהקרח קפא סביבה מעט אחרי הנפילה. הגילוי מערער את עולמם של בני הזוג, נטולי הילדים. ג'ף נעשה עצבני, מחפש תמונות משותפות שלו ושל קטיה וחוזר לעשן; קייט מתחילה להרגיש ששנות נישואיהם הרבות היו טעות. הסרט מאופיין בקצב איטי ובדיאלוגים מועטים יחסית. הוא מחולק לפרקים, כאשר כל יום בשבוע שבו הוא מתרחש נפתח בצילום הנוף הכפרי שבו הם מתגוררים, לרוב בטיול בוקר של קייט עם הכלב של בני הזוג. שרלוט רמפלינג – קייט מרסר, מורה בגמלאות. טום קורטני – ג'ף מרסר, מנהל מפעל בגמלאות. ג'רלדין ג'יימס – לנה, חברתה של קייט. דייוויד סיבלי – ג'ורג', בעלה של לנה וידידו של ג'ף. דולי וולס – שרלוט, בתם של לנה וג'ורג'. מדיה וקבצים בנושא 45 שנים בוויקישיתוף "45 שנים", במסד הנתונים הקולנועיים IMDb (באנגלית) "45 שנים", באתר נטפליקס "45 שנים", באתר AllMovie (באנגלית) "45 שנים", באתר Rotten Tomatoes (באנגלית) "45 שנים", באתר Box Office Mojo (באנגלית) "45 שנים", באתר Metacritic (באנגלית) "45 שנים", במסד הנתונים הקולנועיים KinoPoisk (ברוסית)
ביף

האם התכוונתם ל... ביף – אי באיי הבתולה הבריטיים. ביף – סרט דוקומנטרי משנת 2003 על היריבות בין מוזיקת ההיפ הופ למוזיקת הראפ. ביף טאנן – דמות מרכזית בטרילוגיית סרטי המדע הבדיוני - טרילוגיית בחזרה לעתיד. ביפ – ערוץ טלוויזיה. biff – שיטת העברת הודעות ביוניקס. ביף בורגיניון – תבשיל בשר מהמטבח הצרפתי. ביף סטרוגנוף – מאכל בשר בקר מהמטבח הרוסי.
מריו נגד דונקי קונג

מריו נגד דונקי קונג (במקור:Mario vs. Donkey Kong) היא סדרת משחקי וידאו ספין אוף המשלבת את דמויותיהם של מריו ודונקי קונג. המשחק פותח על ידי Nintendo Software Technology שהיא חטיבת הפיתוח של חברת נינטנדו בצפון אמריקה. המשחק הוא מסוג פלטפורמה פאזלים, והעלילה מתבססת על יריבותם הוותיקה של השניים. בסדרה זו יצאו חמישה משחקים מקוריים, וגרסת חידוש אחת למשחק המקורי. כל המשחקים בסדרה הם משחקים המשלבים פלטפורמה ופאזלים, ובדרך כלל המטרה של מריו היא להגיע לדלת הבאה במטרה לתפוס את דונקי קונג. רמת הפאלים איננה קשה, וכל משחק ניתו להשלים במספר שעות בודדות. המשחקים בסדרה יצאו במשך השנים למגוון הקוננסולות של נינוטנדו. רוב המשחקים בסדרה קיבלו ציונים גבוהים מהמבקרים. Nintendo Life, Mini Mario & Friends amiibo Challenge Launches in Japan This Month, Nintendo Life, ‏2016-01-13 (באנגלית בריטית) Mario vs. Donkey Kong, www.metacritic.com (באנגלית) Mario vs. Donkey Kong 2: March of the Minis, www.metacritic.com (באנגלית) Mario vs. Donkey Kong: Minis March Again!, www.metacritic.com (באנגלית) Shigeru Miyamoto : Super Mario Bros., Donkey Kong, The Legend of Zelda, Bloomsbury Academic, 2015, ISBN 978-1-62892-468-8 Mario vs. Donkey Kong: Tipping Stars, www.metacritic.com (באנגלית)
לאן שלא תלכי

"לאן שלא תלכי" הוא שיר בביצוע הזמרת הישראלית שירי מימון. רמי קלינשטיין הלחין את השיר, והשתתף בכתיבת מילותיו עם תמי סטמרי. ארז ברזוליק עיבד את המילים. השיר התפרסם ב־22 בינואר 2006 כסינגל החמישי והאחרון מתוך אלבום הבכורה של מימון, "שירי מימון" (2005), והפך לאחד מלהיטיה הגדולים של הזמרת. רמי קלינשטיין התייחס לשיר, כפי שביצעה אותו מימון, כשיר שהועיל לנשים. גם המבקר עמית סלונים התייחס לשיר באותו האופן: ”השיר, שכולו העצמה נשית (עוד לפני ה"מי טו") הוא עוד דוגמה לוורסטיליות של קלינשטיין כיוצר”. דור שכניק מאתר פרוגי כתב: ”אחד הלהיטים הבלתי נשכחים של שירי מימון, הפך לאחד כזה בזכות קולה הטהור של מימון וגם בזכות הלחן של רמי וגם בזכות כתיבתו הגאונית יחד עם תמי סטמרי וארז ברזוליק. זה מה שנקרא, מתכון לשיר מוצלח”. השיר הוצג כמועמד למצעד הפזמונים השבועי של רשת ג' ב־2 בפברואר 2006, זכה להצלחה וצעד 10 שבועות עד 27 באפריל 2006, אז יצא מהמצעד. בשיאו הגיע למקום השלישי ב־9 במרץ 2006. שירי מימון – זמרה הנרי – קלידים, תכנותים אבי סינגולדה – גיטרות הפקה מוזיקלית – הנרי הפקת קולות – רמי קלינשטיין מפיקה בפועל – זהבית לגאלי הקלטה – הנרי מיקס – הנרי עריכה דיגיטלית – יועד נבו ייעוץ מוזיקלי – חיים רייכנטל אקורדי השיר "לאן שלא תלכי" באתר Tab4u סרטון השיר "לאן שלא תלכי" באתר יוטיוב מילות השיר "לאן שלא תלכי" באתר שירונט "לאן שלא תלכי" – Henree's Drum Machine Mix, באתר יוטיוב "לאן שלא תלכי" עם שמעון בוסקילה, מתוך "המופע המשותף", 2011, באתר יוטיוב האלבום "שירי מימון", באתר Discogs נתוני היצירה, באתר אקו"ם לאן שלא תלכי, באתר הספרייה הלאומית הסינגל "לאן שלא תלכי", באתר Discogs שירי מימון ורמי קליינשטיין ברגע יוצא דופן: "ברכה גדולה", באתר אייס, 23 בספטמבר 2022 עמית סלונים‏, אין כמוהו: רמי קלינשטיין חגג 60 בהופעה שהוכיחה שמקומו בפנתיאון המקומי, באתר וואלה, 10 בנובמבר 2022 דור שכניק, עשרת השירים של רמי קלינשטיין שנכנסו לנו ללב, באתר פרוגי, 10 בנובמבר 2022 המצעד השבועי של רשת ג' מתאריך 2 בפברואר 2006, באתר פזמונט המצעד השבועי של רשת ג' מתאריך 27 באפריל 2006, באתר פזמונט המצעד השבועי של רשת ג' מתאריך 9 במרץ 2006, באתר פזמונט
יואב צוקר

יואב צוקר (נולד ב-31 במרץ 1973) הוא שחקן, מדבב ודוגמן ישראלי. צוקר שירת בצה"ל כקצין ביחידה מובחרת וכשהשתחרר, הפך לאחד הדוגמנים הידועים בישראל. הוא השתתף בקמפיינים לפפסי קולה, בורגר ראנץ', פלפל, לי ג'ינס סליו ועוד. בשנת 1997 נבחר ל"דוגמן השנה", לצד סנדי בר, שנבחרה ל"דוגמנית השנה". לאחר מכן הנחה במסגרת "זאפ לראשון" במשך 7 שנים את התוכניות: קופסת הלהיטים עם עופר נחשון. זאפ קולטורה עם נטלי עטיה. שח-תיין עם קלרה ח'ורי. אילי ולילי עם טל מן. מסיבת פיג'מות בזאפ עם עדי אשכנזי. צוקר השתתף בסדרה "רמת אביב גימל", שם שיחק באחד התפקידים הראשיים במשך שלוש עונות. הוא גילם את תומר, סטודנט לרפואה שבמהלך הסדרה הפך להיות החבר הרציני של שרון (בגילומה של יעל בר זוהר). הוא גם הנחה תוכניות רבות בערוץ הספורט (כמו "אלוף האלופים" עם בקי גריפין) ובערוץ 2 (כגון תחרות הסופר מודל) ושיחק בסדרות נוספות בתפקידי אורח. הגיש את תוכנית הספורט "זמן בייג'ינג" לקראת האולימפיאדה בערוץ הראשון. צוקר הנחה את הגרלות הלוטו של מפעל הפיס, את התוכנית רודפי פרסום בוואלה ואת התוכנית "ספורט ביזנס" בערוץ ONE. בעבר היה מבעלי המועדון התל אביבי המצליח "האוס אנד פיין" ומבעלי הבר "סלונה" שביפו. צוקר סיים לימודי תואר שני במנהל עסקים באוניברסיטת תל אביב, עבד כמנהל מותג בפרוקטר אנד גמבל, כמנהל שיווק בחברה בינלאומית גדולה ושימש כמנכ"ל חברת "זניט מדיה" מקבוצת פובליסיס ישראל. בין השנים 2016–2021 שימש כסמנכ"ל החדשנות של חברת Natural Intelligence,, בין השנים 2021–2022 שימש כסמנכ"ל שיווק בחברת הסטארטאפ "PayEm" וכיום משמש כסמנכ"ל שיווק בקרן הון הסיכון Collider Ventures. בשנת 2017 הועסק כיועץ ניו מדיה בשירות שר המדע אופיר אקוניס. בשנת 2018 החל לעסוק בדיבוב, כאשר דיבב בהפקות "נוטי נאטס", הדרקון הראשון שלי: העולם הנסתר", "ווילי: מהיר וחייכני", "ברבי וקסם הדולפינים" ו"ברבי: הרפתקאות בבית החלומות". צוקר נשוי לגילי ואב לשתי בנות- גאיה ואורי. יואב צוקר, במיזם "אישים" לתיעוד היצירה הישראלית יואב צוקר, במסד הנתונים הקולנועיים IMDb (באנגלית) נתי טוקר, לאחר שבע שנים בתפקיד מנהל פעילות הדיגיטל: יואב צוקר עוזב את זניט מדיה, באתר TheMarker‏, 7 באוקטובר 2014 הגר רבט, משקיעים זה לחלשים: הסטארט-אפים שמתעקשים לעשות את זה לבד, באתר כלכליסט, 22 בינואר 2020 יואב צוקר ימונה לשותף בסטארט אפ אוטונומיק, באתר כלכליסט, 6 בנובמבר 2014 תומר אביטל, כמה הייתם משלמים כדי שמישהו יעזור לאופיר אקוניס להעלות פוסטים לפייסבוק?, באתר הארץ, 26 במרץ 2018 ינאי יחיאל, שי פוגלמן, יואב צוקר - ענייני פנים, באתר הארץ, 19 ביולי 2023
טוקומטיק

טוקומטיק (באנגלית: Talkomatic) היא מערכת צ'אט מקוונת הנותנת תקשורת טקסט בזמן אמת בין קבוצה קטנה של אנשים. לכל שחקן בטוקומטיק יש חלק שהוא שלו במסך, המשדר הודעות אות אחרי אות תוך כדי הקלדה. אינטראקציה זו שונה ממערכות הצ'אט של הדור הזה והיא מבוססת על עבודה שנעשתה בשנת 1973 באוניברסיטת אילינויס על מערכת פלטו (PLATO) על ידי דאג בראון ודייוויד ר. וולי. כחלק המאמץ לשמור יצירות משמעותיות מבחינה היסטורית וצאצאיהן, עדיין ניתן להשתמש בטוקומטיק המקורי הפועלת בדיוק כמו שפעלה בשנות ה-70 במערכת CYBIS. Falk, Joni K.; Drayton, Brian (25 באפריל 2015). Creating and Sustaining Online Professional Learning Communities. Teachers College Press. pp. 8–. ISBN 9780807772140. ארכיון מ-22 בינואר 2023. נבדק ב-30 במאי 2014. {{cite book}}: (עזרה) "cyber1". cyber1.org. נבדק ב-2024-02-09.
אריך ביהם

אריך ביהם (24 באוקטובר 1894 – 24 באוקטובר 1984) היה מהנדס וכימאי טכסטיל. כיהן כראש המועצה המקומית הראשון של כפר אתא בין השנים 1941–1947. ביהם נולד באוסטרבה, צ'כוסלובקיה למקס ביהם ואדל וולף. במהלך מלחמת העולם הראשונה שרת בצבא האוסטרו–הונגרי. הוא למד כימיה באוניברסיטת וינה ושימש כמנהל של מפעל "האחים ביהם" שייצר כובעים. בשל הכרותו עם אריך מולר, שהקים את מפעל "אתא" עלה לארץ בשנת 1936, התיישב בכפר אתא והחל לעבוד כמנהל המצבעה ומחלקת האשפרה. בשל ניסיונו הצבאי עסק בנושאי הביטחון של היישוב החל משנת 1937 והיה מפקד אזור כפר אתא וחבר המפקדה הנפתית זבולון של ארגון ההגנה. במלחמת העצמאות שירת בצבא כקצין בחיל התותחנים. נפטר ביום הולדתו ה-90 ונקבר בבית העלמין חוף הכרמל ביוני 1941 הוקמה המועצה המקומית כפר אתא. ביהם מונה לנשיא המועצה ואריך מולר שימש כסגנו. אחד הנושאים הראשונים בהם טיפל היה הסדרת אספקת המים ליישוב. המועצה רכשה בארות מים פרטיים בעזרת תקציב שקיבלה מממשלת המנדט. בהמשך נפתחה לשכה לעזרה סוציאלית והוקם בית דואר. בינואר 1945 התקיימו בחירות ראשונות למועצה. בשנת 1946, לאחר דיונים ארוכים, החליטה המועצה על השם הרשמי של היישוב - כפר אתא. בשנת 1947 הוחלף בתפקיד בידי בנימין נאמן. אריך ביהם באתר GRAVEZ Family Card - Person Sheet ד"ר אריך ביהם, באתר בית פישר, המוזיאון לתולדות קריית אתא Böhm Family Genealogy פתיחת המועצה המקומית בכפר עטה, הצופה, 27 ביוני 1941 פיתוח מוסדות מוניציפליים, באתר בית פישר, המוזיאון לתולדות קריית אתא